Later die week het ek die brood aangepak waaroor soveel bloggers nou al gerave het – ’n broodresep oorspronklik afkomstig uit die New York Times, wat geen knie insluit nie, en uiteindelik soos ’n artisan bread lyk en proe, geurig en met beautiful reuse rysgate. Die deeg word aangemaak en dan in ’n warm plekkie gelos vir twaalf tot agtien ure, dan omgevou sodat dit vir nog twee ure kan rys, en uiteindelik in ’n toe pot in die oond gebak – die humiditeit in die pot gee die brood ’n harde kors, en as jy hom uit die oond uit haal kan jy nie anders as om moerse impressed met jouself te wees nie. Maak dit. Dis die (min) moeite werd.